Document ID: 31999R2718

Komisijas Regula (EK) Nr. 2718/1999
(1999. gada 20. decembris),
kas groza Regulu (EK) Nr. 97/95, ar kuru paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz minimālo cenu un kompensācijas maksājumiem, kas pienākas kartupeļu audzētājiem, un Padomes Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopējo organizāciju [1], kurā jaunākie grozījumi izdarīti ar Regulu (EK) Nr. 1253/1999 [2], un jo īpaši tās 8. pantu,
ņemot vērā Padomes 1994. gada 27. jūlija Regulu (EK) Nr. 1868/94, kas ievieš kvotu sistēmu attiecībā uz kartupeļu cietes ražošanu [3], kurā jaunākie grozījumi izdarīti ar Regulu (EK) Nr. 1252/1999 [4], un jo īpaši tās 8. pantu,
tā kā:
(1) Regulas (EEK) Nr. 1766/92 8. panta 1. punkts nosaka minimālo cenu un 8. panta 2. punkts nosaka maksājumus ražotājiem 2000./01. un 2001./02. tirdzniecības gadā.
(2) Regulas (EK) Nr. 1868/94 5. pants nosaka piemaksas kartupeļu cietes ražotājiem.
(3) II pielikums Komisijas Regulai (EK) Nr. 97/95 [5], kurā jaunākie grozījumi izdarīti ar Regulu (EK) Nr. 2305/98 [6], nosaka minimālo cenu, piemaksas, kas maksājamas cietes ražotājiem, un tos maksājumus, kas pienākas kartupeļu audzētājiem, pamatojoties uz cietes saturu un 5050 g kartupeļu svaru ūdenī. Līdz ar to būtu jāpielāgo II pielikums.
(4) Regulā (EK) Nr. 97/95 vārdu kopa "kompensācijas maksājumi" jāaizstāj ar "maksājumi ražotājiem", kā tas minēts Regulas (EK) Nr. 1766/92 8. panta 2. punktā.
(5) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU:
1. pants
Regulā (EK) Nr. 97/95 izdara šādus grozījumus:
1) Frāzi "kompensācijas maksājumi, kas pienākas kartupeļu audzētājiem", ko izmanto regulas virsrakstā, aizstāj ar frāzi "maksājumi, kas pienākas kartupeļu audzētājiem".
2) Tās 1. pantam pievieno šādu 1. punktu:
"l) maksājumi ražotājiem: maksājumi, kas minēti Regulas (EEK) Nr. 1766/92 8. panta 2. punktā."
3) Regulas 7.a pantu aizstāj ar šādu tekstu:
"Maksājumus ražotājiem piešķir par tirdzniecībai derīgiem un kvalitatīviem kartupeļiem, ņemot vērā piegādāto kartupeļu daudzumu un cietes saturu tajos, saskaņā ar II pielikumā noteiktajām likmēm. Ražotājiem nemaksā par kartupeļiem, kas nav tirdzniecībai derīgi un kvalitatīvi, kā arī par kartupeļiem, kas satur mazāk par 13 % cietes, izņemot gadījumus, kad piemērojama 6. panta 2. punkta otrā daļa."
4) Terminu "kompensācijas maksājumi" 11. panta 1. punkta a) apakšpunktā, 12. pantā, 13. panta 1. punktā un 21. pantā aizstāj ar "maksājumi ražotājiem".
5) II pielikumu aizstāj ar šīs regulas pielikumu 2000./01. tirdzniecības gadam (A daļa) un 2001./02. tirdzniecības gadam (B daļa).
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2000. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 20. decembrī

Labels: 2
17
6